స్వర్ణ కిలారి

స్వర్ణ కిలారి తెలుగు రచయిత్రి, సినిమా నటి. అమ్మూనాయర్ ఇంగ్లీషులో రాసిన "ఎ బ్రీఫ్ అవర్ ఆఫ్ బ్యూటీని" అనే ఆంగ్ల పుస్తకాన్ని "లిప్తకాలపు స్వప్నం" పేరిట తెలుగులోకి అనువదించింది. కెవిఆర్ మహేంద్ర దర్శకత్వం వహించిన 'దొరసాని' సినిమాలో పెద్ద దొరసాని పాత్రలో నటించింది. తెలంగాణలోని వాడుక పదాలను ఒకచోట చేరుస్తూ తెలంగాణ భాషను వెలుగులోకి తెచ్చేందుకు ఏర్పాటైన గడిగోలు గ్రూప్‌ నిర్వాకురాలిగా ఉంది.

జననం - విద్యాభ్యాసం
స్వర్ణ కిలారి నవంబరు 4న భద్రాద్రి కొత్తగూడెం జిల్లా, కొత్తగూడెంలో రాజేశ్వరరావు, ఝాన్సీ లక్ష్మి దంపతులకు జన్మించింది. ఆమె డిగ్రీ వరకు కొత్తగూడెం లోనే పూర్తి  చేసింది, కంప్యూటర్‌ కోర్స్ చేయడానికి హైదరాబాదు వచ్చింది.

వివాహం 
2000, ఏప్రిల్ 19న దిలీప్ కొణతంతో స్వర్ణ వివాహం జరిగింది. వీరికి ఒక కుమారుడు (అర్ణవ్)

సాహిత్య రంగం 
స్వర్ణ తల్లి ఝాన్సీలక్ష్మి పీయూసీ వరకు చదువుకుంది. అంతేకాకుండా ఝాన్సీలక్ష్మికి బాగా పుస్తకాలు చదివే అలవాటు ఉండేది. దాంతో చిన్నప్నటి నుండి చందమామ, బాలమిత్ర, చతుర, విపుల పుస్తకాలు, ఆంధ్రభూమి, ఆంధ్రజ్యోతి వారపత్రికలు చదివిన స్వర్ణకు సాహిత్యంపై ఆసక్తి కలిగింది. దిలీప్ కూడా పుస్తక ప్రియుడు, రచయిత అవ్వడం వల్ల వివాహం అయ్యాక స్వర్ణకు అనేక రకాల పుస్తకాలు చదివే అవకాశం దొరికింది.

పుస్తకాలు 

 లిప్తకాలపు స్వప్నం (అనువాదం)
 ఇంతియానం (సంపాదకత్వం, స్త్రీల యాత్రా కథనాల సంకలనం)

పురస్కారాలు 

 హైబిజ్ మహిళా సాధికారత పురస్కారం
 2021: లిప్తకాలపు స్వప్నం పుస్తకానికి అనువాదం విభాగంలో తెలుగు విశ్వవిద్యాలయ సాహితీ పురస్కారం (తెలుగు విశ్వవిద్యాలయం, 2023)

మూలాలు

ఇతర లింకులు

భద్రాద్రి కొత్తగూడెం జిల్లా మహిళలు
తెలుగు రచయిత్రులు
తెలుగు సినిమా నటీమణులు
జీవిస్తున్న ప్రజలు